ઉપલબ્ધ અહેવાલો અનુસાર, અમિતાભે બહુ પહેલા જ સ્પષ્ટ કરી દીધું હતું કે, તેઓ આ વર્ષે પોતાના જન્મદિવસની ઉજવણી નહીં કરે. ત્યાર બાદ થોડા દિવસ પહેલાં જ એક ટ્વીટમાં તેમણે જણાવ્યું હતું કે, તેઓ આ વર્ષે દિવાળીની ઉજવણી પણ કરવાના નથી. નોંધનીય છે કે બચ્ચન પરિવાર દર વર્ષે દિવાળી પાર્ટી રાખે છે, જેમાં બોલીવૂડની અનેક સિલેબ્રિટીઓ આવે છે. પરંતુ આ વર્ષે અચાનક અમિતાભે આવું ટ્વીટ કર્યુ હતું.આ પાછળનું કારણ સ્પષ્ટ નથી, પરંતુ કહેવાઇ રહ્યું છે કે આ વર્ષે ઐશ્વર્યાના પિતાના મૃત્યુને કારણે બચ્ચન પરિવાર કોઇ જાહેર ઉજવણી નહીં કરે.